Z/m.mpy alin: 105,00 Z/m.mpy ylin: 109,00
ETRS-TM35FIN P: 6989986 I: 650399
YKJ P: 6992915 I: 3650630
ETRS89/WGS84 Lat: 63,00826761° Lon: 29,97085114°
ETRS89/WGS84 Lat: 63° 0,4961' Lon: 29° 58,2511'
ETRS89/WGS84 Lat: 63° 0' 29,7634" Lon: 29° 58' 15,0641"
Miilut sijaitsevat Herajoelta Kolille johtavan tien varressa, Luan tien risteyksestä noin 200 metriä etelään, Kolin tien molemmilla puolilla, Lätäkkö-nimisen pienen lammen länsipuolella olevan suon rannalla. Paikalla on kaksi halkaisijaltaan noin 3-metristä kuoppaa.
Luonti: 12.12.2003 Viimeisin muutos: 17.5.2004
Huomautuksia: Lätäkön todennäköisesti historiallisen ajan hiilimiilut löytyivät Enon inventoinnissa 3.9.2003. Miilut sijaitsevat Herajoelta Kolille johtavan tien varressa, Luan tien risteyksestä noin 200 metriä etelään, Kolin tien molemmilla puolilla, Lätäkkö-nimisen pienen lammen länsipuolella olevan suon rannalla. Ensimmäinen kuoppa on halkaisijaltaan noin kolme metriä ja sen syvyys on noin 70 cm, siinä on vallit ympärillä. Siihen keskelle tehdyssä kairauksessa oli havaittavissa heti turpeen alla hiilipitoista ruskeaa maata, joka oli pehmeää. Sen alla oli vahva huuhtoutunut kerros. Reunalle tehdyssä kairauksessa oli normaali podsolimaannos. Kuopan koordinaatit ovat: p= 6992940, i= 3650613. Kuoppa on Kolin tien länsipuolella, tiestä noin 40 metriä, taustalla on varsin vaikuttavan näköinen lohkareinen harju, muuten maasto on mäntykangasta, joka laskee tasaisesti suolle ja lammille. Toinen kuopista on tien itäpuolella. Se on samankokoinen, mutta muodoltaan edellistä suipompi, tielle on matkaa noin 7 metriä. Kairauksessa paljastui hiilistä huuhtoutunutta maata, valleja ei kuopan ympärillä ole. Kuopan koordinaatit ovat: p= 6992893, i= 3650645. Kuoppien funktio on epäselvä, mahdollisesti ne ovat hiilimiiluja tms.